ગુજરાતના ભૂતપૂર્વ ધારાસભ્ય નલિન કોટડિયાનું નામ બિટકોઈનની ગેરકાયદે હેરાફેરીમાં બહાર આવતાં ઈન્ક્મ ટૅક્સ વિભાગે તપાસ શરૂ કરી છે. ઈન્ક્મ ટૅક્સના અધિકારીઓને બિટકોઈનમાં સુરતના વિવિધ વ્યવસાયના 13 અગ્રણીઓએ કાળાં નાણાં રોક્યાં હોવાની માહિતી મળતાં એમને નોટિસો આપીને આ પૈસા ક્યાંથી અને કેવી રીતે આવ્યાં એનો ખુલાસો માગ્યો છે. ઈન્ક્મ ટૅક્સની નોટિસના પગલે સીબીઆઈ ટીમ સુરત બિટકોઈનમાં પૈસા રોકનારાની વિગતો એકઠી કરી રહી છે.